ຂ່າວສານ
ຫວຽດນາມຖືເປັນສຳຄັນຊຸກຍູ້ການພົວພັນກັບ Malta
(ທ່ານນາງ ຫວຽນທິບິ໊ກເຫ້ວ ຍື່ນສານຕາຕັ້ງ)
ຫວຽດນາມຖືເປັນສຳຄັນຊຸກຍູ້ການພົວພັນກັບ Malta. ນີ້ແມ່ນຄຳຢືນຢັນຂອງທ່ານນາງ ຫວຽນທິບິ໊ກເຫ້ວ, ເອກອັກຄະລັດຖະທູດວິສາມັນ ຜູ້ມີອຳນາດເຕັມແຫ່ງສສ.ຫວຽດນາມ ປະຈຳອີຕາລີ ທັງຮັບໜ້າທີ່ການທູດສ.Malta ທີ່ການພົບປະເຈລະຈາກັບທ່ານປະທານາທິບໍດີ Malta, George Vella, ໃນວັນທີ 23 ພຶດສະພາ, ພາຍຫຼັງຍື່ນສານຕາຕັ້ງ. ທ່ານນາງເອກອັກຄະລັດຖະທູດ ຫວຽນທິບິ໊ກເຫ້ວ ໃຫ້ຮູ້ວ່າ, ຫວຽດນາມ ພ້ອມແລ້ວຈະພ້ອມກັນຊຸກຍູ້ການຮ່ວມມືດ້ານການຄ້າ, ການລົງທຶນ, ການສຶກສາ, ການທ່ອງທ່ຽວ, ການບໍລິການ,ນວການຢາ, ການເດີນເຮືອຢູ່ທະເລ… ກໍ່ຄືສົມທົບກັນຢ່າງແໜ້ນແຟ້ນຢູ່ບັນດາເວທີປາໄສຫຼາຍຝ່າຍຄື: ສະຫະປະຊາຊາດ, ເວທີປາໄສຮ່ວມມືອາຊີ - ເອີລົບ (ASEM) ຫຼື ອົງການໃຊ້ພາສາຝລັ່ງ (OIF).
ສ່ວນທ່ານປະທານາທິບໍດີ George Vella ໄດ້ເນັ້ນໜັກເຖິງຄວາມເອົາໃຈໃສ່ທີ່ນັບມື້ນັບສູງຂອງປະຊາຊົນ ແລະ ວິສາຫະກິດ Malta ສຳລັບພາກພື້ນອາຊີຕາເວັນອອກສ່ຽງໃຕ້ ແລະ ຫວຽດນາມ, ພ້ອມທັງເຫັນດີແບ່ງປັນບັນດາຂົງເຂດທີ່ມີຄວາມສາມາດບົ່ມຊ້ອນເຊິ່ງ 2 ຝ່າຍສາມາດຊຸກຍູ້ການຮ່ວມມື, ເໝາະສົມກັບທ່າແຮງຂອງແຕ່ລະຝ່າຍ.
(ແຫຼ່ງຄັດຈາກ VOV)